Terhesen a fülészeten | 5csajszi
Bedugult a fülem. Nem nagyon vészes, csak az egyik oldalról néha jobban, néha kevésbé de tompán hallok. Vártam vele, hátha magától elmúlik, megpróbáltam kimosni (csak vízzel, nem tuszakoltam fültisztító pálcikát bele, vagy ilyesmin), de csak nem múlt el a dolog. Elég kellemetlen állapot, akinek már volt ilyen az tudja. Gondoltam elmegyek fülészetre, ott biztos tudnak segíteni.
Nem is vártam sokat, végül is nem volt időpontom, egy szavam se lehet kb. 3/4 óra után bent voltam. A doktornéni megvizsgált, belenézett mindkettőbe, hangvillát tett a fülemhez, meg a homlokomhoz. Megkérdezte, hogy nem nyomtam-e bele a fülzsírt, mondtam, hogy nem, majd megkérdezte hanyadik héten vagyok. Nem titok, megmondtam. Erre közölte, hogy valószínű, hogy a terhességtől van, mert megduzzadnak a nyálkahártyák, és ezzel nem tud mit csinálni.
De könyörgöm, ha arra gyanakszik, hogy belenyomtam a fülzsírt, akkor miért nem mossa ki?! A terhességre mindent rá lehet fogni?
← Legdurvabb Kielégítőbb családi élet →